
	Γεωπολιτικά Ζητήματα
στην Ευρυτέρα Μέση Ανατολή
και Την Μεσόγειο
	

	
	στο Σπίτι της Κύπρου
	



Την Τρίτη 27 Μαρτίου 2018, στις 19:00,  θα παρουσιαστεί στο Σπίτι της Κύπρου, Ξενοφώντος 2Α στο Σύνταγμα, το δίτομο έργο του Καθηγητή Οικονομικής Γεωγραφίας και Γεωπολιτικής Θεωρίας, Προέδρου του Τμήματος Τουρκικών και Σύγχρονων Ασιατικών Σπουδών του Εθνικού και Καποδιστριακού Πανεπιστημίου Αθηνών κ. Ιωάννη Θ. Μάζη, με τίτλο Γεωπολιτικά ζητήματα στην ευρυτέρα Μέση Ανατολή και την Μεσόγειο, που κυκλοφορεί από τις εκδόσεις Λειμών.
Για την έκδοση θα μιλήσουν, ο Επίκουρος Καθηγητής Εθνικού και Καποδιστριακού Πανεπιστημίου Αθηνών κ. Κυριακός Νικολάου Πατραγάς, ο Πρέσβυς ε.τ. κ. Περικλής Νεάρχου, ο Ομότιμος Καθηγητής Πανεπιστημίου Πειραιώς κ. Παναγιώτης Ήφαιστος και ο συγγραφέας.

19 Μαρτίου 2018

__________________

Ο Καθηγητής Ιωάννης Θ. Μάζης είναι Καθηγητής και Πρόεδρος του Τμήματος Τουρκικών και Σύγχρονων Ασιατικών Σπουδών του Εθνικού και Καποδιστριακού Πανεπιστημίου Αθηνών. Διπλωματούχος Αγρονόμος και Τοπογράφος Μηχανικός ΕΜΠ. Πενταετείς σπουδές στην Οικονομική Γεωγραφία (Γεωγραφία Εμπορευματικών Μεταφορών), (D.E.A. και Doctorat d’État en Sciences Humaines-Géographie Économique) στο Ινστιτούτο Γεωγραφίας του Πανεπιστημίου Aix-Marseillle II, Γαλλία όπου και απέκτησε “Doctorat d’État” στη Γεωγραφία και την Ανάλυση του Χώρου. Διετέλεσε τακτικός Καθηγητής Οικονομικής Γεωγραφίας και Γεωπολιτικής του Ιονίου Πανεπιστημίου (Κέρκυρα). Υπήρξε επὶ τετραετίαν Πρόεδρος του Επιστημονικού Συμβουλίου του Ινστιτούτου Αμυντικών Αναλύσεων (ΙΑΑ) του Υπουργείου Εθνικής Αμύνης, στην Αθήνα. Την ίδια περίοδο συνέγραψε κείμενα τα οποία προτείνουν τη δημιουργία Ελληνικού Συμβουλίου Εθνικής Ασφαλείας. Απεχώρησε τον Ιούλιο του 2008 με την ολοκλήρωση της δεύτερης διετούς θητείας του. Υπήρξε Διευθυντής του «Εργαστηρίου Γεωπολιτισμικών Αναλύσεων (Geolab)» του Ιονίου Πανεπιστημίου με ειδίκευση τη Μέση Ανατολή και την Τουρκία από την ίδρυσή του (2000) μέχρι το έτος 2009. Από το 2012, ίδρυσε και διευθύνει το «Εργαστήριο Γεωπολιτισμικών Αναλύσεων Μέσης Ανατολής-Τουρκίας» στο Τμήμα Τουρκικών Σπουδών και Σύγχρονων Ασιατικών Σπουδών, της Σχολής Οικονομικών και Πολιτικών Επιστημών του ΕΚΠΑ. Επίσης από το 2015, διευθύνει το Μεταπτυχιακό Πρόγραμμα με αντικείμενο: «Γεωπολιτική Ανάλυση, Γεωστρατηγικὴ Σύνθεση και Σπουδές Άμυνας και Διεθνούς Ασφάλειας». Υπήρξε ἐπὶ τετραετίαν (2004-2008) επί κεφαλής τεσσάρων (4) σειρών επιστημονικών εκδόσεων του Ινστιτούτου Αμυντικών Αναλύσεων, δύο εκ των οποίων έχουν διεθνή κυκλοφορία και ασχολούνταν με τη θεματική της Εθνικής Αμύνης, της Γεωπολιτικής, της Γεωστρατηγικής και της Διεθνούς και Εθνικής Ασφαλείας. Είναι, επίσης, επὶ κεφαλής της επιστημονικής σειράς των Μονογραφιών του Εργαστηρίου Γεωπολιτισμικών Αναλύσεων εν συνεργασία με τις Εκδόσεις Παπαζήση, Εκδόσεις Λειμών και Εκδόσεις Λιβάνη. Εισήγαγε τη γεωγραφική συστημική αναλυτική μέθοδο της Γεωπολιτικής στην ελληνική ακαδημαϊκή κοινότητα, ασχολούμενος ιδιαίτερα με τη θεωρητική ανάλυση του Ισλαμιστικού κινήματος ως γεωπολιτισμικού δρώντος σε ζητήματα διεθνούς κατανομής και ανακατανομής ισχύος, όπως και ζητήματα ισλαμιστικής ριζοσπαστικοποιήσεως και παραστρατιωτικών πρακτικών. Μέλος της Εξεταστικής Επιτροπής της Διπλωματικής Ακαδημίας του Υπουργείου Εξωτερικών της Ελλάδος στον τομέα της Παγκόσμιας Γεωγραφίας από το 2000 μέχρι το 2004 και από το 2016 έως σήμερα. Διδάσκει στη Διπλωματική Ακαδημία του ΥΠΕΞ το Αντικείμενο της Γεωπολιτικής.  Διδάσκει επὶ εικοσαετίαν ζητήματα Γεωπολιτικής, Γεωστρατηγικής και Διεθνούς Ασφαλείας, όπως και ζητήματα του διεθνούς και μεσανατολικού Ισλαμιστικού Κινήματος και των παραστρατιωτικών του πρακτικών, στη Σχολή Εθνικής Ασφαλείας του Υπουργείου Προστασίας του Πολίτου και επὶ δεκαετίαν στην Ανωτάτη Διακλαδική Σχολή Πολέμου, στη Σχολή Πολέμου του Ναυτικού, στην Ανωτάτη Σχολή Εθνικής Αμύνης κ.τ.λ. Έχει διδάξει σε ευρωπαϊκά Α.Ε.Ι. εκτός Ελλάδος, όπως: α) Università Autοnoma de Barcelona, Ισπανία β) Universita Federico II, Νάπολη Ιταλία και Institut de Géographie d’Aix-Marseille II, Γαλλία. Δίδαξε Γεωπολιτική στο διεθνές μεταδιδακτορικά σεμινάριο του Πανεπιστημίου της Νάπολης, σε συνεργασία με τα Πανεπιστήμια της Σορβόννης, της Ρώμης, της Μπολώνια, της Τεργέστης (Institute of Geopolitics / School of Foreign Politics and Diplomacy), του Μπεβενέτο και Ναβάρα, όπως και στο Μεταπτυχιακό Πρόγραμμα Αναλύσεως Συρράξεων (Analyse des Conflits) του Πανεπιστημίου της Τουλούζης. Είναι συνεργάτης των διεθνώς αναγνωρισμένων BESA Center of Strategic Studies (Bar Ilan University Ιsrael) και Daniel Abraham Center (Tel Aviv University Israel) και του Ινστιτούτου Ευρώπης της Ρωσικής Ακαδημίας Επιστημών. Είναι Εταίρος της Βασιλικής Εταιρείας Τεχνών του Λονδίνου (F.R.S.A - έτος ιδρύσεως: 1754) και συμμετείχε στο Πρόγραμμα Διεθνών Επισκεπτών (International Visitors Programme) του αμερικανικοί State Department. Είναι Κάτοχος και Διευθυντής της πρώτης Επωνύμου Έδρας Γεωπολιτικής “ΗΡΟ∆ΟΤΟΣ” του Εθνικού και Καποδιστριακού Πανεπιστημίου Αθηνών. 

